
สัญญาจ้างติดตั้ง
ระบบผลิตไฟฟ้าพลังงานแสงอาทิตย์
สัญญาเลขที่ ................................................
สัญญาฉบับนี้ทำขึ้น ณ ...........................................................................................................................
ตำบล/แขวง............................................. อำเภอ/เขต............................................. จังหวัด..........................
................... เมื่อวันที่ ............ เดือน ............................................. พ.ศ. ............
ระหว่าง นาย/นาง/นางสาว ...................................................................................................................
เลขประจำตัวประชาชน ................................................ อยู่บ้านเลขที่ .......... หมู่ที่ .......... ซอย .......... ถนน
...................... ตำบล/แขวง ............................. อำเภอ/เขต ............................. จังหวัด .................................
โทรศัพท์ ................................ ซึ่งต่อไปในสัญญานี้เรียกว่า “ผู้ว่าจ้าง” ฝ่ายหนึ่ง
กับ บริษัท/ห้างหุ้นส่วน ..........................................................................................................................
เลขทะเบียนนิติบุคคล ........................................ สำนักงานใหญ่ตั้งอยู่เลขที่ .......... หมู่ที่ .......... ซอย ..........
ถนน ...................... ตำบล/แขวง ...................... อำเภอ/เขต ...................... จังหวัด ...................... โทรศัพท์
...................... โดย นาย/นาง/นางสาว ................................................................................
ซึ่งเป็นผู้มีอำนาจลงนามผูกพันนิติบุคคล หรือผู้รับมอบอำนาจตามหนังสือมอบอำนาจลง วันที่ ............ เดือน
.......................... พ.ศ. ............ ซึ่งต่อไปในสัญญานี้เรียกว่า “ผู้รับจ้าง” อีกฝ่ายหนึ่ง
คู่สัญญาทั้งสองฝ่ายตกลงทำสัญญากัน โดยมีข้อความดังต่อไปนี้
ข้อ 1 วัตถุประสงค์และลักษณะการจ้าง
ผู้ว่าจ้างตกลงจ้างและผู้รับจ้างตกลงรับจ้างสำรวจ ออกแบบ จัดหาอุปกรณ์ ขนส่ง ติดตั้ง และดำเนินการอื่นใด
ที่เกี่ยวข้องกับการติดตั้งระบบผลิตไฟฟ้าพลังงานแสงอาทิตย์ เพื่อให้ได้ระบบที่มีคุณภาพ ปลอดภัย และ
สามารถใช้งานได้ตามวัตถุประสงค์ของผู้ว่าจ้าง ซึ่งรวมถึงการจัดเตรียมเอกสาร การยื่นคำขออนุญาต การ
ติดตามผลการพิจารณา และการดำเนินการที่เกี่ยวข้องกับการเชื่อมต่อระบบผลิตไฟฟ้าพลังงานแสงอาทิตย์
เข้ากับโครงข่ายไฟฟ้าของการไฟฟ้า ตามหลักเกณฑ์และข้อกำหนดของหน่วยงานที่เกี่ยวข้อง
ข้อ 2 เอกสารอันเป็นส่วนหนึ่งของสัญญา
เอกสารดังต่อไปนี้ให้ถือเป็นส่วนหนึ่งของสัญญานี้
(1) รายละเอียดของวัสดุและอุปกรณ์ประกอบ
(2) ใบเสนอราคาและรายละเอียดค่าจ้าง
(3) รายละเอียดการรับประกันงานติดตั้ง
(4) เอกสารการรับประกันอุปกรณ์จากผู้ผลิต
(5) รายละเอียดการประกันภัยอัคคีภัยและการบริการบำรุงรักษา
ในกรณีที่ข้อความในเอกสารแนบท้ายสัญญาขัดหรือแย้งกับข้อความในสัญญานี้ ให้ใช้ข้อความในสัญญานี้
บังคับ



ข้อ 3 รายละเอียดระบบ มาตรฐานอุปกรณ์และการติดตั้ง
ผู้รับจ้างตกลงติดตั้งระบบผลิตไฟฟ้าพลังงานแสงอาทิตย์โดยเชื่อมต่อเข้ากับเครื่องวัดไฟฟ้าของ บ้านเลขที่
............. .หมู่ที่ ............ ซอย .............................. ถนน ............................................. ตำบล/แขวง
................................... อำเภอ/เขต .................................. จังหวัด ...................................
ขนาดกำลังผลิตติดตั้งรวมไม่น้อยกว่า ......................... กิโลวัตต์สูงสุด (kWp) โดยมีรายละเอียดของวัสดุ
อุปกรณ์ ตามที่กำหนดไว้ในเอกสารแนบท้ายสัญญา วัสดุและอุปกรณ์ทั้งหมดที่นำมาใช้ในการติดตั้งต้อง
เป็นของใหม่ ไม่เคยผ่านการใช้งานมาก่อน มีคุณภาพและคุณลักษณะเป็นไปตามมาตรฐานผลิตภัณฑ์
มาตรฐานทางวิศวกรรม และหลักเกณฑ์ที่เกี่ยวข้อง ผู้รับจ้างจะเปลี่ยนแปลงรายละเอียด
คุณลักษณะเฉพาะหรือรายการอุปกรณ์จากที่กำหนดไว้ในเอกสารแนบท้ายสัญญามิได้
เว้นแต่ได้รับความยินยอมจากผู้ว่าจ้างก่อนดำเนินการ
ผู้รับจ้างต้องดำเนินการติดตั้งและทดสอบระบบให้เป็นไปตามมาตรฐานการติดตั้งทางไฟฟ้าสำหรับประเทศ
ไทย และมาตรฐานการติดตั้งทางไฟฟ้าสำหรับประเทศไทย (ระบบการผลิตไฟฟ้าพลังงานแสงอาทิตย์และ
ระบบกักเก็บพลังงานแบตเตอรี่) ของวิศวกรรมสถานแห่งประเทศไทย ในพระบรมราชูปถัมภ์ (วสท.)
โดยต้องจัดให้มีวิศวกรลงนามรับรองแบบทางวิศวกรรมไฟฟ้าและโครงสร้างทางวิศวกรรมโยธา และเป็น
ผู้ได้รับใบอนุญาตประกอบวิชาชีพวิศวกรรมควบคุม ระดับภาคีวิศวกรขึ้นไป พร้อมเอกสารใบอนุญาต
การประกอบอาชีพวิศวกรรมตามข้อกำหนดของสภาวิศวกร รวมทั้งจัดให้มีวิศวกรผู้ควบคุมงาน ผู้ได้รับ
ใบอนุญาตประกอบวิชาชีพวิศวกรรมควบคุมตามกฎหมาย และเป็นผู้รับผิดชอบการออกแบบ ควบคุม
และรับรองการติดตั้งระบบผลิตไฟฟ้าพลังงานแสงอาทิตย์ ตามสัญญานี้ ผู้รับจ้างต้องส่งมอบแบบตาม
ที่ได้สร้างและติดตั้งจริงหน้างาน (As-built Drawing , Single Line Diagram) ซึ่งลงนามรับรองแบบทาง
วิศวกรรมไฟฟ้าและโครงสร้างทางวิศวกรรมโยธาโดยวิศวกรผู้ได้รับใบอนุญาตประกอบวิชาชีพวิศวกรรม
ควบคุม ระดับภาคีวิศวกรขึ้นไป และคู่มือการใช้งานและบำรุงรักษา
ข้อ 4 การสำรวจและตรวจสอบสถานที่ติดตั้ง
ก่อนดำเนินการติดตั้ง ผู้รับจ้างต้องสำรวจและตรวจสอบความเหมาะสมของสถานที่ติดตั้ง รวมถึงสภาพพื้นที่
ติดตั้ง โครงสร้างรองรับระบบ ระบบไฟฟ้า และองค์ประกอบอื่นที่เกี่ยวข้อง เพื่อให้มั่นใจว่าสามารถติดตั้ง
ระบบผลิตไฟฟ้าพลังงานแสงอาทิตย์ได้อย่างปลอดภัยและเป็นไปตามมาตรฐานที่เกี่ยวข้อง
หากพบว่ามีความจำเป็นต้องปรับปรุงหรือเสริมความแข็งแรงของโครงสร้างรองรับระบบ เพื่อให้สามารถ
รองรับการติดตั้งระบบผลิตไฟฟ้าพลังงานแสงอาทิตย์ได้อย่างปลอดภัย งานปรับปรุงหรือเสริมความแข็งแรง
ของโครงสร้างรองรับระบบดังกล่าวไม่อยู่ในขอบเขตงานตามสัญญานี้ และผู้ว่าจ้างต้องเป็นผู้รับผิดชอบ
ค่าใช้จ่ายเอง
ข้อ 5 ค่าจ้างและการชำระเงิน
ผู้ว่าจ้างตกลงจ่ายและผู้รับจ้างตกลงรับค่าจ้างสำหรับการดำเนินงานตามสัญญานี้ เป็นเงินทั้งสิ้น
.................................... บาท (.................................................................................................) ซึ่งรวม
ภาษีมูลค่าเพิ่ม และค่าใช้จ่ายอื่นใดที่เกี่ยวข้องกับการปฏิบัติตามสัญญานี้ทั้งหมดแล้ว ผู้รับจ้างไม่มีสิทธิเรียก
เก็บค่าจ้างหรือค่าใช้จ่ายเพิ่มเติมจากผู้ว่าจ้าง เว้นแต่เป็นกรณีที่มีการเปลี่ยนแปลงหรือเพิ่มเติมงานโดย
ได้รับความยินยอมจากผู้ว่าจ้างก่อนดำเนินการ ผู้ว่าจ้างตกลงชำระค่าจ้างให้แก่ผู้รับจ้างตามจำนวนเงิน
ที่กำหนดไว้ในวรรคหนึ่ง โดยแบ่งชำระเป็นงวดตามจำนวนเงินและเงื่อนไขที่คู่สัญญาตกลงกัน ดังต่อไปนี้



งวดที่ 1 จำนวนเงิน ................................ บาท (...................................................................................)
ชำระเมื่อ ................................................................................................................................
งวดที่ 2 จำนวนเงิน ................................ บาท  (...................................................................................)
ชำระเมื่อ ................................................................................................................................
งวดที่ 3 จำนวนเงิน ................................ บาท  (...................................................................................)
ชำระเมื่อ ................................................................................................................................
ทั้งนี้ ให้คู่สัญญาระบุเฉพาะงวดการชำระเงินที่ตกลงกัน และขีดฆ่าข้อความในส่วนของงวดที่ไม่ได้ใช้ โดย
จำนวนเงินที่ชำระทุกงวดรวมกันต้องเท่ากับค่าจ้างทั้งหมดตามที่กำหนดไว้ในวรรคหนึ่ง
การชำระค่าจ้างตามสัญญานี้ ผู้ว่าจ้างอาจชำระด้วยเงินของตนเอง หรือใช้เงินสินเชื่อจากธนาคารหรือ
สถาบันการเงิน หรือใช้เงินทั้งสองส่วนร่วมกันก็ได้
ในกรณีที่ผู้ว่าจ้างใช้เงินสินเชื่อจากธนาคารหรือสถาบันการเงิน ผู้ว่าจ้างตกลงให้ธนาคารหรือสถาบันการเงิน
โอนเงินค่าจ้างในส่วนที่ได้รับสินเชื่อให้แก่ผู้รับจ้างโดยตรง ตามจำนวนเงินและเงื่อนไขการเบิกจ่ายสินเชื่อที่
ธนาคารหรือสถาบันการเงินกำหนด โดยให้ถือว่าการโอนเงินดังกล่าวเป็นการชำระค่าจ้างตามสัญญานี้
ของผู้ว่าจ้าง เฉพาะจำนวนเงินที่ผู้รับจ้างได้รับชำระจริง
ในกรณีที่ผู้ว่าจ้างใช้เงินของตนเองร่วมกับเงินสินเชื่อ ผู้ว่าจ้างต้องชำระค่าจ้างในส่วนที่ไม่ได้รับสินเชื่อ
ให้แก่ผู้รับจ้างตามจำนวนเงินและเงื่อนไขที่คู่สัญญาตกลงกัน
ผู้รับจ้างต้องออกใบเสร็จรับเงินและเอกสารทางภาษีตามที่กฎหมายกำหนดให้แก่ผู้ว่าจ้างสำหรับเงินค่าจ้างที่ไ
ด้รับชำระแต่ละงวด ไม่ว่าจะได้รับชำระจากผู้ว่าจ้างโดยตรงหรือได้รับโอนจากธนาคารหรือสถาบันการเงิน
การชำระเงินงวดสุดท้ายไม่เป็นการปลดเปลื้องหน้าที่และความรับผิดชอบของผู้รับจ้างในการดำเนินการขออ
นุญาตเชื่อมต่อระบบผลิตไฟฟ้ากับระบบจำหน่ายไฟฟ้า การแก้ไขข้อบกพร่อง การรับประกันงานติดตั้ง
การจัดให้มีประกันภัยอัคคีภัย และการให้บริการบำรุงรักษาและทำความสะอาดแผงเซลล์แสงอาทิตย์
ตามที่กำหนดไว้ในสัญญานี้
ข้อ 6 ระยะเวลาดำเนินงาน
ผู้รับจ้างต้องเริ่มงานติดตั้งภายในวันที่................................................. และ ดำเนินการติดตั้งระบบผลิต
ไฟฟ้าพลังงานแสงอาทิตย์ให้แล้วเสร็จภายในวันที่.................................................... ( 6 เดือน)
ในกรณีที่มีเหตุสุดวิสัยหรือเหตุที่มิได้เกิดจากความผิดของผู้รับจ้าง ซึ่งทำให้ไม่สามารถดำเนินงานให้แล้ว
เสร็จภายในระยะเวลาที่กำหนด ผู้รับจ้างต้องแจ้งให้ผู้ว่าจ้างทราบโดยไม่ชักช้า เพื่อขอขยายระยะเวลาการ
ดำเนินงานตามสัญญา โดยต้องได้รับความตกลงจากผู้ว่าจ้าง
ข้อ 7 การขออนุญาตและการเชื่อมต่อระบบไฟฟ้า
ผู้รับจ้างต้องดำเนินการจัดเตรียมเอกสารและยื่นคำขออนุญาตที่เกี่ยวข้องกับการติดตั้งและการเชื่อมต่อระบ
บผลิตไฟฟ้าพลังงานแสงอาทิตย์เข้ากับโครงข่ายไฟฟ้าของการไฟฟ้า โดยต้องยื่นแบบคำขออนุญาต
ต่อการไฟฟ้าภายใน 7 (เจ็ด) วัน นับถัดจากวันที่ติดตั้งระบบผลิตไฟฟ้าพลังงานแสงอาทิตย์แล้วเสร็จ
และได้รับการส่งมอบเอกสารสำคัญจากผู้ว่าจ้างครบถ้วน รวมถึงติดตามผลการพิจารณาและดำเนินการ
แก้ไขเอกสารหรือการติดตั้งตามที่การไฟฟ้าแจ้งให้ดำเนินการ ทั้งนี้ ค่าใช้จ่ายในการดำเนินการขออนุญาต
ทั้งหมดเป็นความรับผิดชอบของผู้รับจ้าง



หากการไฟฟ้าแจ้งให้แก้ไขหรือปรับปรุงงานติดตั้งเนื่องจากการออกแบบ การเลือกใช้อุปกรณ์ หรือการติดตั้ง
ของผู้รับจ้างไม่เป็นไปตามมาตรฐานหรือข้อกำหนดที่เกี่ยวข้อง ผู้รับจ้างต้องดำเนินการแก้ไขให้ถูกต้องโดยไม่
คิดค่าใช้จ่ายเพิ่มเติมจากผู้ว่าจ้าง
ทั้งนี้ ผู้รับจ้างต้องไม่ดำเนินการเชื่อมต่อระบบผลิตไฟฟ้ากับโครงข่ายไฟฟ้าของการไฟฟ้าก่อนได้รับอนุญาต
ตามหลักเกณฑ์ของการไฟฟ้า
ข้อ 8 การรับประกันความชำรุดบกพร่องของงานติดตั้ง
ผู้รับจ้างตกลงรับประกันความชำรุดบกพร่องของงานติดตั้งระบบผลิตไฟฟ้าพลังงานแสงอาทิตย์เป็นระยะ
เวลา 7 (เจ็ด) ปี นับถัดจากวันที่ระบบผลิตไฟฟ้าพลังงานแสงอาทิตย์ได้รับอนุญาตให้เชื่อมต่อกับโครงข่าย
ไฟฟ้าของการไฟฟ้าและสามารถเริ่มใช้งานได้โดยชอบตามหลักเกณฑ์ที่เกี่ยวข้อง ซึ่งต่อไปในสัญญานี้เรียกว่า
“วันเริ่มต้นการรับประกัน” ทั้งนี้ ความรับผิดชอบของผู้ว่าจ้างต่อความชำรุดบกพร่องหรือความเสียหาย
อันเกิดจากการติดตั้งให้มีผลตั้งแต่วันที่ดำเนินงานติดตั้ง โดยไม่ต้องรอจนถึงวันเริ่มต้นการรับประกัน
การรับประกันนี้ให้ครอบคลุมความชำรุดบกพร่องอันเกิดจากการออกแบบ การติดตั้ง การเดินสายไฟฟ้า
จุดเชื่อมต่อ อุปกรณ์ยึดจับ และความเสียหายต่อพื้นที่ติดตั้ง โครงสร้างรองรับระบบ อันเกิดจากการติดตั้ง
ของผู้รับจ้าง
หากปรากฏความชำรุดบกพร่องภายในระยะเวลารับประกันอันเกิดจากการติดตั้งของผู้รับจ้าง ผู้รับจ้างต้อง
เข้าตรวจสอบภายใน 7 (เจ็ด) วัน นับถัดจากวันที่ได้รับแจ้งจากผู้ว่าจ้าง และดำเนินการแก้ไขให้ระบบกลับมา
อยู่ในสภาพที่สามารถใช้งานได้ตามปกติ ภายใน 15 (สิบห้า) วัน นับถัดจากวันที่เข้าตรวจสอบ โดยไม่คิดค่าใช้
จ่ายใด ๆ จากผู้ว่าจ้าง เว้นแต่เป็นกรณีที่มีความเสี่ยงต่อชีวิตหรือทรัพย์สิน ซึ่งผู้รับจ้างต้องดำเนินการแก้ไข
หรือจัดให้มีมาตรการป้องกันอันตรายโดยเร่งด่วน
ข้อ 9 การประกันภัยอัคคีภัย
ผู้รับจ้างตกลงจัดให้มีการประกันภัยอัคคีภัยสำหรับระบบผลิตไฟฟ้าพลังงานแสงอาทิตย์ที่ติดตั้งตามสัญญานี้
โดยให้ความคุ้มครองมีผลตั้งแต่วันเริ่มต้นการรับประกันตามข้อ 8 และมีระยะเวลาคุ้มครองต่อเนื่องเป็นเวลา
7 (เจ็ด) ปี นับถัดจากวันดังกล่าว โดยผู้รับจ้างเป็นผู้รับผิดชอบค่าเบี้ยประกันภัยและค่าใช้จ่ายที่เกี่ยวข้อง
ทั้งหมด ทั้งนี้ ผู้รับจ้างต้องส่งมอบสำเนากรมธรรม์หรือหลักฐานการประกันภัยให้แก่ผู้ว่าจ้าง และรับผิดชอบ
ดำเนินการให้ความคุ้มครองมีผลต่อเนื่องตลอดระยะเวลาที่กำหนด
กรมธรรม์ประกันภัยต้องให้ความคุ้มครองความเสียหายจากอัคคีภัยที่เกิดขึ้นกับระบบผลิตไฟฟ้าพลังงานแสง
อาทิตย์ตามเงื่อนไขที่กำหนดไว้ในกรมธรรม์ โดยมีจำนวนเงินเอาประกันภัยเริ่มต้นไม่น้อยกว่ามูลค่าระบบ
ผลิตไฟฟ้าพลังงานแสงอาทิตย์ตามสัญญา
ข้อ 10 การบำรุงรักษาและทำความสะอาดแผงเซลล์แสงอาทิตย์
ผู้รับจ้างตกลงให้บริการบำรุงรักษาและและทำความสะอาดแผงเซลล์แสงอาทิตย์อย่างน้อยปีละ 1 (หนึ่ง) ครั้ง
เป็นระยะเวลา 7 (เจ็ด) ปี นับตั้งแต่วันเริ่มต้นการรับประกันตามข้อ 8 โดยไม่คิดค่าใช้จ่ายเพิ่มเติมจากผู้ว่าจ้าง
ข้อ 11 หลักประกันการปฏิบัติตามสัญญาและการรับประกัน
ในวันลงนามในสัญญา ผู้รับจ้างต้องส่งมอบหนังสือค้ำประกันของธนาคารภายในประเทศ วงเงิน 50,000
(ห้าหมื่น) บาท ให้แก่ผู้ว่าจ้าง เพื่อเป็นหลักประกันการปฏิบัติตามสัญญา โดยมีรายละเอียดดังต่อไปนี้
ธนาคาร ................................................................ สาขา ................................................................



หนังสือค้ำประกันเลขที่ ........................................ ลงวันที่ ........................................................
หนังสือค้ำประกันดังกล่าวต้องมีผลใช้บังคับตลอดระยะเวลาการดำเนินงานจนกว่าผู้ว่าจ้างจะได้รับอนุญาต
ให้เชื่อมต่อระบบผลิตไฟฟ้าพลังงานแสงอาทิตย์กับโครงข่ายไฟฟ้าของการไฟฟ้า และต้องครอบคลุมสิทธิ
เรียกร้องของผู้ว่าจ้างอันเกิดจากการผิดสัญญาของผู้รับจ้าง
ผู้รับจ้างต้องส่งมอบหนังสือค้ำประกันของธนาคารภายในประเทศ วงเงิน 10,000 (หนึ่งหมื่น) บาท
ให้แก่ผู้ว่าจ้างภายใน 15 (สิบห้า) วันนับถัดจากวันที่ได้รับอนุญาตให้เชื่อมต่อระบบผลิตไฟฟ้าพลังงาน
แสงอาทิตย์กับโครงข่ายไฟฟ้าของการไฟฟ้า เพื่อเป็นหลักประกันการรับประกันความชำรุดบกพร่องของ
งานติดตั้ง การจัดให้มีประกันอัคคีภัย และการให้บริการบำรุงรักษาและทำความสะอาดแผงเซลล์แสงอาทิตย์
ผู้ว่าจ้างจะคืนหนังสือค้ำประกันวงเงิน 50,000 (ห้าหมื่น) บาท เมื่อได้รับหนังสือค้ำประกันวงเงิน 10,000
(หนึ่งหมื่น) บาท และไม่มีหนี้หรือสิทธิเรียกร้องที่ค้างอยู่ภายใต้หนังสือค้ำประกันฉบับเดิม ทั้งนี้ หากยังอยู่
ระหว่างการตรวจสอบเหตุแห่งการเรียกร้องตามข้อ 12 ผู้รับจ้างต้องจัดให้หนังสือค้ำประกันวงเงิน 50,000
(ห้าหมื่น) บาท มีผลใช้บังคับต่อเนื่องจนกว่าเหตุแห่งการเรียกร้องดังกล่าวจะได้รับการพิจารณาหรือระงับ
ข้อพิพาทแล้ว
ผู้ว่าจ้างต้องคืนหนังสือค้ำประกันวงเงิน 10,000 บาทให้แก่ผู้รับจ้างภายใน 15 (สิบห้า) วัน นับถัดจากวันที่
ผู้รับจ้างปฏิบัติหน้าที่ตามสัญญาครบถ้วนและไม่มีหนี้หรือความรับผิดค้างชำระ
ข้อ 12 ค่าปรับ และค่าเสียหาย
หากผู้รับจ้างไม่สามารถดำเนินงานติดตั้งระบบผลิตไฟฟ้าพลังงานแสงอาทิตย์ให้แล้วเสร็จภายในระยะเวลาที่
กำหนดไว้ในสัญญา โดยมิได้เกิดจากเหตุสุดวิสัยหรือมิได้เกิดจากเหตุที่ผู้รับจ้างไม่ต้องรับผิด ผู้รับจ้างตกลง
ชำระค่าปรับให้แก่ผู้ว่าจ้างเป็นรายวันในอัตราร้อยละ 0.1 (ศูนย์จุดหนึ่ง) ของค่าจ้างทั้งหมดตามสัญญา นับ
ถัดจากวันที่ครบกำหนดแล้วเสร็จตามสัญญาจนถึงวันที่ผู้รับจ้างดำเนินงานติดตั้งแล้วเสร็จ
ในกรณีที่ผู้รับจ้างดำเนินงานติดตั้งไม่แล้วเสร็จภายในระยะเวลาที่กำหนดไว้ในสัญญา อันเนื่องมาจาก
ความผิดของผู้รับจ้างและเป็นเหตุโดยตรงให้ผู้ว่าจ้างไม่ได้รับเงินสนับสนุนค่าซื้ออุปกรณ์และค่าติดตั้งระบบ
ผลิตไฟฟ้า พลังงานแสงอาทิตย์จากภาครัฐภายใต้โครงการ Solar ภาคประชาชน ซึ่งผู้ว่าจ้างมีสิทธิได้รับตาม
หลักเกณฑ์และเงื่อนไขของโครงการ ผู้ว่าจ้างมีสิทธิเรียกร้องให้ธนาคารชำระเงินตามหนังสือค้ำประกันการ
ปฏิบัติตามสัญญาตามข้อ 11 ภายในวงเงินค้ำประกัน 50,000 (ห้าหมื่น) บาท ทั้งนี้ ตามเงื่อนไขที่กำหนดไว้
ในหนังสือค้ำประกัน
ในกรณีที่ผู้รับจ้างไม่ปฏิบัติตามหน้าที่ในการรับประกันงานติดตั้ง การจัดให้มีประกันภัยอัคคีภัย หรือการให้
บริการบำรุงรักษาและทำความสะอาดแผงเซลล์แสงอาทิตย์ตามที่กำหนดไว้ในสัญญา ผู้ว่าจ้างมีสิทธิดำเนิน
การเองหรือว่าจ้างบุคคลอื่นดำเนินการแทน และให้ผู้รับจ้างรับผิดชอบค่าใช้จ่ายที่จำเป็นตามที่เกิดขึ้นจริง
รวมทั้งใช้สิทธิเรียกร้องตามหนังสือค้ำประกันภายใต้เงื่อนไขที่กำหนด
ข้อ 13 การบอกเลิกสัญญา
หากคู่สัญญาฝ่ายใดฝ่ายหนึ่งไม่ปฏิบัติตามข้อกำหนดอันเป็นสาระสำคัญของสัญญา อีกฝ่ายหนึ่งมีสิทธิแจ้ง
เป็นหนังสือให้ฝ่ายที่ผิดสัญญาดำเนินการแก้ไขภายในระยะเวลาที่กำหนด หากฝ่ายที่ผิดสัญญาไม่ดำเนินการ
แก้ไขภายในระยะเวลาดังกล่าว อีกฝ่ายหนึ่งมีสิทธิบอกเลิกสัญญาและเรียกร้องค่าเสียหายตามกฎหมาย
เมื่อมีการบอกเลิกสัญญา คู่สัญญาต้องร่วมกันตรวจสอบงานที่ได้ดำเนินการแล้ว วัสดุอุปกรณ์ที่จัดหา และ
จำนวนเงินที่ได้ชำระไป เพื่อดำเนินการชำระบัญชีและคืนเงินหรือทรัพย์สินตามสิทธิและหน้าที่ของแต่ละฝ่าย
โดยไม่กระทบต่อ สิทธิในการเรียกร้องค่าปรับหรือค่าเสียหายที่เกิดขึ้นก่อนการบอกเลิกสัญญา



ข้อ 14 การจ้างช่วง
ผู้รับจ้างอาจมอบหมายให้บุคคลอื่นดำเนินงานบางส่วนตามสัญญาได้ โดยต้องจัดให้บุคคลดังกล่าว
มีคุณสมบัติและความสามารถเหมาะสมกับลักษณะงาน ทั้งนี้ การจ้างช่วงไม่เป็นเหตุให้ผู้รับจ้างพ้นจากหน้าที่
หรือความรับผิดชอบตามสัญญา และผู้รับจ้างต้องรับผิดชอบต่อการกระทำหรือการละเว้นการกระทำของ
ผู้รับจ้างช่วงเสมือนเป็นการกระทำของผู้รับจ้างเอง
สัญญานี้ทำขึ้นเป็นสองฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความใน
สัญญาโดยตลอดแล้ว จึงลงลายมือชื่อไว้เป็นหลักฐานต่อหน้าพยาน และต่างฝ่ายต่างเก็บไว้ฝ่ายละหนึ่งฉบับ
ลงชื่อ ........................................................ ผู้ว่าจ้าง
(........................................................)
ลงชื่อ ........................................................ ผู้รับจ้าง
(........................................................)
ลงชื่อ ........................................................ พยาน
(........................................................)
ลงชื่อ ........................................................ พยาน
(....................................................

